**NOTĂ INFORMATIVĂ**

**la proiectul ordinului de modificare a Regulamentului cu privire la selectarea și achiziția manualelor școlare**

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul ordinului de modificare a Regulamentului cu privire la selectarea și achiziția manualelor școlare este elaborat de către Ministerul Educației și Cercetării. |
| 1. **Condițiile ce au impus elaborarea proiectului de act normativ și finalitățile urmărite**
 |
| Regulamentul cu privire la selectarea și achiziția manualelor școlare este elaborat în baza prevederilor art. 41 alin. (1) al Codului Educației, pct. 8 al Hotărârii Guvernului nr. 876/2015 „Cu privire la asigurarea cu manuale a elevilor” și stabilește și garantează realizarea cadrului general de evaluare, selectare și achiziție a manualelor școlare. Regulamentul a fost aprobat prin Ordinul MEC nr. 300/2022 și al MJ nr. 1714/2023 (publicat în Monitorul Oficial Nr. 135-140 din 06.05.2022, art.514).Modificările la Regulamentul cu privire la selectarea și achiziția manualelor școlare sunt impuse de modificările operate la Legea nr. 131/2015 privind achizițiile publice. Totodată urmare a organizării a două proceduri de achiziții publice privind achiziționarea manualelor școlare pentru învățământul primar, gimnazial și liceal (nr. [ocds-b3wdp1-MD-1655128912912](https://mtender.gov.md/tenders/ocds-b3wdp1-MD-1655128912912) din 23.01.2023 și nr. ocds-b3wdp1-MD-1678456165666 din 10.03.2023) conform prevederilor Regulamentului, atât editurile și grupurile de autori, cât și evaluatorii au constatat termene restrânse pentru pregătirea ofertelor de manuale, evaluarea și obținerea avizului „Bun de tipar” și au solicitat extinderea acestora pentru a oferi timp suficient pentru asigurarea elevilor cu manuale de calitate.  |
| 1. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**
 |
| Nu necesită |
| 1. **Principalele prevederi ale proiectului și evidențierea elementelor noi**
 |
| În proiectul dat al ordinului de modificare a Regulamentului cu privire la selectarea și achiziția manualelor școlare se propune a modifica ordinea prevederilor litelelor i) și j) din punctul 4). Aceasta se referă la consecutivitatea etapelor de desfășurare a procedurii de achiziție. Respectiv, în acest sens se propune a exclude la pct. 84 textul „și atribuirea contractului de achiziție publică” și reformularea pct. 86.Cu scopul de a oferi grupurilor de autori timp suficient pentru elaborarea proiectelor de manual, a fost extins termenul de pregătire a ofertelor de la 180 la 270 de zile. O altă prevedere se referă la modificarea perioadelor de la zece la cincisprezece zile pentru evaluarea calității proiectelor de manuale și majorarea perioadei pentru evaluarea a 3 sau mai multe proiecte de manual de la cincisprezece zile la douăzeci de zile lucrătoare. Această modificare vine drept urmare solicitărilor evaluatorilor proiectelor de manuale și va asigura o calitate mai mare a procesului de evaluare desfășurat.Totodată, a fost extins termenul pentru ameliorarea a manuscrisului de către ofertantul care a acumulat cel mai mare Punctaj (ofertă), de la cincisprezece zile lucrătoare la douăzeci de zile lucrătoare. Solicitarea a venit din partea editurilor. Majorarea termenului va permite realizarea mai calitativă a recomandărilor semnalate de către evaluatori și consemnate în fișele acestora și de către CNAM și de a depune proiectul de manual cu corectările/redactările efectuate și tabelul de divergențe referitor la recomandările evaluatorilor și ale CNAM.În corespundere cu modificările operate la Legea nr. 131/2015 privind achizițiile publice, se modifică pct.76, prin care se ajustează formula de stabilire a ofertei câștigătoare. Conform acestora, se va considera 70% din punctajul acumulat la „calitatea ofertei” și 30% din punctajul pentru „Prețul ofertei”.În Anexa nr.2 la Fișa de evaluare, Criteriul VII, Descriptorul VII.1 se propune a reformula în „VII.1 Design-ul manualului este corespunzător disciplinei.”. Această modificare va oferi o claritate mai mare evaluatorilor a ceea ce este necesar de evaluat, deoarece la etapa respectivă, proiectele de manual sunt depersonalizate și nu dispun de coperta integrală. |
| 1. **Fundamentarea economico-financiară**
 |
| Prezentul proiect nu necesită cheltuieli suplimentare.  |
| 1. **Modul de încorporare a actului în cadrul normativ în vigoare**
 |
| Nu necesită modificarea sau ajustarea altor acte normative în vigoare. |
| 1. **Avizarea și consultarea publică a proiectului**
 |
| În scopul respectării prevederilor Legii nr. 239/2008 privind transparența în procesul decizional, proiectul a fost plasat pe pagina web oficială a Ministerului Educației și Cercetării [www.mec.gov.md](http://www.mec.gov.md), compartimentul Transparență, directoriul Transparență decizională, secțiunea Modul de participare. Totodată Ministerul a organizat ședințe consultative cu operatorii economici participanți ai ultimelor două achițiții de manuale școlare, cu cadre didactice și cu autori de manuale.  |
| **8. Constatările expertizei anticorupție** |
| Urmează a fi realizată |
| **9. Constatările expertizei de compatibilitate** |
| Nu necesită |
| **10. Constatările expertizei juridice** |
| Urmează a fi realizată |
| **11. Constatările altor expertize** |
| Nu necesită |

**Ministru Dan PERCIUN**

Executant: A.Prisacaru, tel. 0 22 232785